GiliGold/VAD_KnessetCorpus huggingface dataset:
שלמה קרעי:
גם הפרתם ברגל גסה את כל ההבטחות שלכם ואת כל הערכים שלכם וגם אתה בא כאן להשמיץ את האידיאולוג היחיד מתחילת הדרך ולהגיד לו שהוא ירק בפרצוף של הבוחרים שלו?
שלמה קרעי:
אין לך בושה?
שלמה קרעי:
אתה מסתכל על עצמך במראה לפעמים?
שלמה קרעי:
הרי אתה ישבת מולי, מתן, באולפן 12, וכשאמרתי לו שהם יקימו ממשלת שמאל עם לפיד, הוא אמר לי: שלמה, תנוח, תנוח, לא יקרה דבר כזה, תפסיק, אתה מגוחך.
שלמה קרעי:
הוא ישב מולי ואמר את זה.
שלמה קרעי:
אגב, זה לא מופיע בצ"ח קללות שכתבת.
שלמה קרעי:
אם לא מצאת את הריאיון הזה אז כנראה שזה רק קצה הקרחון.
שלמה קרעי:
כמה סמלי שדווקא את מתן שלחו לכאן לייצג את הנוכלים הראשיים שהקימו את ממשלת האחים המוסלמים - -
איתן גינזבורג:
נא לסכם, חבר הכנסת קרעי.
שלמה קרעי:
- - ואת אלו שמובילים את ישראל לעברי פי פחת.
שלמה קרעי:
אחרי שאותו מתן, שהתנהג כמו שליחו הראשי של הנוכל – ויתרה מכך, שליחו של ליברמן, עוכר ישראל – אחרי שפגע בכשרות, הפך את הרפורמים כאן לזרם מרכזי למרות שהם אפילו לא מיעוט כאן, ביצע דה-לגיטימציה לגיור; אחרי שהכפשתם את גדולי ישראל ואת הרבנות הראשית; אחרי שהפכתם את מועצת השורא לאורים ותומים ש ל הממשלה הזו – אחרי כל זה אתה בא לכאן להגן על מעשה הנוכלות הגדול ביותר שהעולם המודרני זוכר?
שלמה קרעי:
עשרה חודשים כזרועם הארוכה של בנט וליברמן הפכו אותך, מתן, לקהה חושים, ולכן שלחו אותך לכאן.
שלמה קרעי:
ההופעה שלך כאן הייתה מתנשאת, מנותקת וחסרת בושה אפילו בקנה המידה הנכלולי שהמציאו כן חבורת ימינה.
שלמה קרעי:
תתביישו לכם.
שלמה קרעי:
ולך, חבר הכנסת שיקלי – יישר כוח.
שלמה קרעי:
לך בכוחך זה והושעת את ישראל.
איתן גינזבורג:
תודה רבה, חבר הכנסת קרעי.
איתן גינזבורג:
חבר הכנסת אמסלם, בבקשה.
דוד אמסלם:
האמת היא ששקלתי אם בכלל לדבר, כי בסך הכול לאחר הדברים ששמענו מחבר הכנסת שיקלי.
דוד אמסלם:
..
דוד אמסלם:
עמיחי, אני מאוד התרגשתי, באמת.
עמיחי שיקלי:
תודה.
דוד אמסלם:
אני משוכנע שכל מי ששמע אותך בעם ישראל, ליבו התרחב והוא התרגש, גם אם הוא לא מסכים עם הדעות שלנו.
דוד אמסלם:
בגלל שהוא הבין שפה מדובר באיש אמת, איש ישר והגון שמוכן לשלם מחירים אישיים מתחילת הדרך.
דוד אמסלם:
לכן שאפו גדול.
דוד אמסלם:
אני אוהב אותך.
דוד אמסלם:
לפני שאני אגיע לנקודה המרכזית אני רוצה להתייחס למספר נקודות.
דוד אמסלם:
אחד, אני רוצה להזכיר לנו שבחוק הדירה השלישית, מס הכנסה, שזה כמה לירות, בג"ץ פסל לנו אותו, גברת ארבל, בגלל שלא הנחנו פה את החומרים מספיק בזמן ודנו בזה רק לילה שלם.
דוד אמסלם:
זה לא הספיק.
דוד אמסלם:
וזה על מס הכנסה, לא על להרחיק חבר כנסת, נבחר ציבור שבחרו בו 269,000.
דוד אמסלם:
חברים, אתם הזויים.
דוד אמסלם:
תחשבו מה אתם עושים.
דוד אמסלם:
אבל האמת היא שהחלטתי שאני לא אדבר אליכם, כי אני לא מאשים אתכם, אתם רק קרטונים.
דוד אמסלם:
הרי כל המפלגות שלכם זה מפלגה של איש אחד.
דוד אמסלם:
אתם יודעים את האמת, אבל אף אחד לא יצייץ, בגלל שגם הוא יהיה במצב הזה.
דוד אמסלם:
ולכן אני לא רוצה לדבר אליכם, כי אני בכלל לא מאשים אתכם.
דוד אמסלם:
לא אותך, איתן, ולא את כל האחרים כאן.
דוד אמסלם:
רק תעיזו למצמץ ואתם לא תהיו בכנסת.
דוד אמסלם:
אני רוצה להתייחס ליועצת המשפטית של הוועדה.
דוד אמסלם:
אני רוצה לומר לך, גברת ארבל, שהמבחן כאן הוא האם בעצם חברי המפלגה או חברי הכנסת נאמנים ליושב-ראש הרשימה שלהם או לציבור שבחר אותם.
דוד אמסלם:
זאת שאלת המפתח.
דוד אמסלם:
ואני קראתי את חוות הדעת שאת כתבת.
דוד אמסלם:
את מי את ציטטת?
דוד אמסלם:
את הנשיא, האדמו"ר הגדול של השמאל.
דוד אמסלם:
בג"ץ 1759/06.
דוד אמסלם:
הוא אמר שהתכלית המרכזית של החוק היא האם חבר הכנסת פורש ולוקח את המנדט הציבורי לעצמו תוך סיכול רצון הבוחר.
דוד אמסלם:
זאת השאלה המרכזית שעומדת פה על הפרק.
דוד אמסלם:
ולכן אני רואה בך את הבעיה פה.
דוד אמסלם:
הדיון הזה לא היה צריך להתקיים.
ארבל אסטרחן:
אני הבאתי את הציטוט הזה.
דוד אמסלם:
נכון, אבל את יודעת שכשהיינו בדירה השלישית קמה היועצת המשפטית של הוועדה ואמרה: אתם לא יכולים להצביע.
דוד אמסלם:
אבל את מועלת בתפקידך, לא בפעם הראשונה.
דוד אמסלם:
הם לא חשובים כרגע, בגלל שהם כבר שבויים, הם נמצאים בקונסטלציה שבה הם לא יכולים לדבר.
דוד אמסלם:
אין, הם לא יכולים.
דוד אמסלם:
דרך אגב, אלה שיכולים לא יושבים פה.
רם שפע:
תטען מה שאתה רוצה אבל לפחות תכבד את אנשי המקצוע של הכנסת.
דוד אמסלם:
אני הפרעתי לך?
רם שפע:
פעם אחר פעם אתה משתלח בהם.
דוד אמסלם:
דרך אגב, אני רוצה לומר לך שמי שלא מכבד זה אתה ובני בגין ובעצם כולכם, בזה שאתם קיבלתם תפקידים כאן.
דוד אמסלם:
זה הסיפור שלכם כאן, זה התפקיד הפרטי שלך.
דוד אמסלם:
אני זוכר מה עשית רק לפני שנה, אני זוכר כמה הצבעות הצבעת נגד הממשלה.
דוד אמסלם:
אני גם זוכר מה עשה פה בני בגין כשהוא היה איתנו בקואליציה.
דוד אמסלם:
אני זוכר.
דוד אמסלם:
דרך אגב, מעולם לא העלינו כאן להצבעה להדיח אחד מהם.
איתן גינזבורג:
אתה לא יכול.
משה אבוטבול:
אולי זאת הטעות.
דוד אמסלם:
ולכן אני רואה בייעוץ המשפטי, בגברת ארבל, כאבן הנגף של כל הדיון הזה.
דוד אמסלם:
אני חושב שאת הבעיה.
דוד אמסלם:
דיון כזה לא יכול להתקיים בכנסת כשיש יועץ משפטי הגון.
דוד אמסלם:
הוא היה אומר, רבותיי, זה בניגוד לחוק ובניגוד לפסיקה.
דוד אמסלם:
דרך אגב, החוק לא מעניין אתכם, מעניינת אתכם הפסיקה, מעניין אתכם בג"ץ, האדמו"ר.
דוד אמסלם:
אבל כל זה לא מעניין אתכם, בגלל שהשמאל במדינת ישראל זה האנשים הכי אלימים, הכי בריונים, הכי שקרנים, כולל לעצמם.
דוד אמסלם:
לכן אני גאה בך, חבר הכנסת שיקלי, אני מת עליך.
דוד אמסלם:
עשית פה מעשה עצום.
דוד אמסלם:
איך אמר בן גביר, אותך יזכרו להרבה מאוד שנים, עוד ילמדו אותך בכל הפקולטות גם עוד 100 שנה, ואת הקרטונים האלה אף אחד לא יזכור, כולל את היועצת המשפטית.
איתן גינזבורג:
לדעתי חוות הדעת של היועצת המשפטית גובתה על ידי אותה יועצת משפטית שציינת במס דירה שלישית, שאמרה לא להצביע אז.
איתן גינזבורג:
אני חושב שהיא גיבתה את חוות הדעת של ארבל.
דוד אמסלם:
דרך אגב, ברגע שהיא אומרת אתם לא יכולים להצביע.
דוד אמסלם:
איך אתם אומרים לי - - -
איתן גינזבורג:
אני אומר ששגית, שאז אמרה לא להצביע, אישרה את חוות הדעת הזאת.
דוד אמסלם:
אם היא הייתה נותנת חוות דעת שאתם לא יכולים להצביע – זה משהו אחר.
דוד אמסלם:
אבל - - -
איתן גינזבורג:
כנראה שאתה חשבת שהיועצת המשפטית שאמרה את זה - - -
דוד אמסלם:
אתה מדבר איתי על הדירה השלישית?
דוד אמסלם:
היועצת המשפטית שם נתנה חוות דעת שאומרת שאנחנו לא יכולים לקדם את החוק.
איתן גינזבורג:
אבל אותה יועצת משפטית אישרה את חוות הדעת הנוכחית.
איתן גינזבורג:
רק ציינתי את זה במאמר מוסגר.
דוד אמסלם:
לכן אני אומר שאני רואה כרגע את הבעיה בייעוץ המשפטי, לא בכם.
דוד אמסלם:
אתה לא אשם.
איתן גינזבורג:
תודה, חבר הכנסת אמסלם.
אורית סטרוק:
תודה, אדוני היושב-ראש.
אורית סטרוק:
אני לא משפטנית ולא עורכת דין, אבל אני רוצה להתחיל במילים מפרשת השבוע: "לא תעשו עוול במשפט.
אורית סטרוק:
..
אורית סטרוק:
בצדק תשפוט עמיתך".
אורית סטרוק:
מה שאתם עושים כאן זה ההפך הגמור של הציווי הזה מפרשת השבוע.
אורית סטרוק:
ההפך הגמור.
אורית סטרוק:
והבעיה היא שכולכם יודעים את זה.
אורית סטרוק:
כשאני מסתכלת על קינלי אני יודעת שהוא יודע את זה.
אורית סטרוק:
כשאני מסתכלת על בני בגין אני יודעת שהוא יודע את זה.
אורית סטרוק:
וכשאני מסתכלת על אלה שלא נמצאים פה ושברחו מפה, ראש וראשון להם ניר אורבך – שאני משתתפת בצערו כמובן על הטרגדיה במשפחתו – אבל הוא עשה כאן פגע וברח.
אורית סטרוק:
הדיון הזה בכלל לא היה מתקיים בלעדיו.
אורית סטרוק:
הוא ברח.
אורית סטרוק:
מי בכלל מחברי ימינה נמצא פה חוץ משירלי פינטו, שבכלל באה מהשמאל והיא בכלל נורבגית?
אורית סטרוק:
מאיזו סיעה בכלל מפרישים את שיקלי?
אורית סטרוק:
מאיזו סיעה?
אורית סטרוק:
אני שאלתי את זה את עידית סילמן, שאגב, אני רוצה בהזדמנות הזאת לתת לה צל"ש על ההחלטה שלה.
אורית סטרוק:
במקום שבעלי תשובה עומדים אין צדיקים גמורים יכולים לעמוד.
אורית סטרוק:
יישר כוח.
משה אבוטבול:
כל הכבוד.
אורית סטרוק:
שאלתי אותה אם הייתה הצבעה בימינה על ההצטרפות לקואליציה.
אורית סטרוק:
הייתה פעם הצבעה?
אורית סטרוק:
לא הייתה הצבעה, נכון, עידית?
אורית סטרוק:
אז ממה בדיוק הוא פרש אם לא הייתה החלטת סיעה?
יואב קיש:
הייתה בכלל החלטת סיעה שהוא פורש?
יואב קיש:
גם על זה לא הייתה החלטה.
אורית סטרוק:
שום דבר.
אורית סטרוק:
זאת המפלגה הכי לא דמוקרטית בכנסת - - -
משה אבוטבול:
אביר בכלל קרא להם מפלגה של טיפשים.
אורית סטרוק:
ואז שולחים לפה חברי כנסת שכולם יודעים שהם...
אורית סטרוק:
רואים לכם, חברים, רואים את הידיים הקשורות שלכם.
אורית סטרוק:
רואים לכם את חוסר היכולת שלכם לקבל החלטה כי אתם נורבגים.
אורית סטרוק:
רואים לכם את זה.
אורית סטרוק:
וכולם בורחים.
אורית סטרוק:
ומכנסים את זה בפגרה.
אורית סטרוק:
אני הצצתי בפרוטוקול שיריב קרא ממנו, הפרוטוקול מ-2012, יריב.
אורית סטרוק:
מי הייתה היועצת המשפטית של ועדת הכנסת שישבה לצידך?
אורית סטרוק:
אותה יועצת משפטית שיש עכשיו.
אורית סטרוק:
ואתה אומר שם בפרוטוקול שאי אפשר יהיה לקיים את הדיון הזה בפגרה ולכן אתה עושה את זה עכשיו, לקראת סוף מושב, והיא לא אומרת לך, יריב, שאתה לא צודק, נכון?
אורית סטרוק:
אותה ארבל.
אורית סטרוק:
אז תגידו, על מי אתם עובדים ולאיזה שפל אתם רוצים לדרדר את הדמוקרטיה הישראלית ואת המעמד של הכנסת בעיני הציבור?
אורית סטרוק:
עזבו שאתם לא תומכים בדעה של שיקלי, אבל האם אתם תומכים בזה שחבר כנסת ייצג את הבוחרים שלו?
אורית סטרוק:
כשאני אמרתי לנפתלי בנט שהוא יושב על הפתקים של ההתיישבות הצעירה.
אורית סטרוק:
אדוני העורך דין, שתופס פה מקום של חברי כנסת שעמדו קודם, כי אתה יושב פה כשאין לך שום רשות לשבת פה – על הכיסא של השר שלידך נמצאים גם הפתקים של ההתיישבות הצעירה וגם הפתקים של המשפחות נפגעות הטרור, שהתגייסו למאמץ למען ימינה בבחירות.
אורית סטרוק:
התגייסו.
אורית סטרוק:
אני הייתי עדה להתגייסות שלהם.
אורית סטרוק:
אז לכו תבקשו מהם סליחה, מהרצל וממירב חג'אג' ומבועז קוקיא, שהוצאתם אותו מפה.
אורית סטרוק:
איך אתם לא מתביישים?
אורית סטרוק:
אני באמת אומרת, איתן, שרף המינימום זה שההצבעה תתקיים במליאת הכנסת, ושנראה אותם.
אורית סטרוק:
שנראה את נפתלי בנט בא להצביע, שנראה את יום טוב כלפון בא להצביע, שנראה אותם, שלא יברחו.
אורית סטרוק:
ולא רק הם, גם אחרים.
אורית סטרוק:
שיראו שיש להם איזשהו מינימום של מעמד ציבורי ואכפתיות מהפרצוף של הכנסת בפני הציבור.
אורית סטרוק:
דבר אחרון, בתור יושבת-ראש סיעה אני רוצה להגיד שזה בושה וחרפה שחבר הסיעה שלי, חבר הכנסת שמחה רוטמן, ביקש להופיע פה בזום – אתה יודע היטב שיש לו מה להגיד – ואתה אומר לו שרק בקורונה - - -
אורית סטרוק:
סליחה, הטענה "רק קורונה" זה במושב, לא בפגרה.
אורית סטרוק:
הוא יצא לנופש עם משפחתו וזכותו לדבר כאן בזום.
אורית סטרוק:
אני מבקשת שתיתן לו לדבר.
שלמה קרעי:
אין פה אף חבר כנסת מימינה?
שלמה קרעי:
מישהו שנבחר באמת, לא נורבגי?
שלמה קרעי:
מישהו שיכול לבוא כל יום - - -
עמיחי שיקלי:
למה ששמחה לא יעלה בזום?
גיא בוסי:
זה גם חשוב לבירור העניין העובדתי.
גיא בוסי:
סעיף 61.
איתן גינזבורג:
חבר הכנסת אבי מעוז, בבקשה.
אבי מעוז:
תודה רבה, אדוני היושב-ראש.
אבי מעוז:
ראשית, אני מצטרף לתנחומים ליושב-ראש הוועדה חבר הכנסת ניר אורבך - -
יצחק פינדרוס:
שכבר לפני כן הודיע שלא יגיע לדיון.
אבי מעוז:
- - גם על האימא שלו וגם על חמותו, עליהן השלום.
אבי מעוז:
שנית, אני רוצה לברך את חברת הכנסת עידית סילמן על המעשה הטבעי שהיא עשתה.
אבי מעוז:
באמת יישר כוח.
אבי מעוז:
שלישית, אני כמובן רוצה לברך את חבר הכנסת עמיחי שיקלי על העמידה האיתנה על העקרונות של מפלגתו, שבשמם הוא נבחר לכנסת.
אבי מעוז:
אני רוצה, אדוני היושב-ראש, לומר את התחושות שלי.
אבי מעוז:
עולם הפוך ראיתי, עליונים למטה ותחתונים למטה.
אבי מעוז:
יש פה הנדסת תודעה מהסוג היותר מזוקק.
אבי מעוז:
אני רוצה לקחת את גוף האדם כדוגמה.
אבי מעוז:
כידוע, בגוף האדם יש הפרשות.
אבי מעוז:
גוף האדם, באופן טבעי, מפריש הפרשות.
אבי מעוז:
כל החומרים, כל האוכל, כל השתייה שנכנסים לגוף האדם – מה שלא נצרך או מה שלא עומד בעקרונות של תפקוד הגוף, מופרש החוצה מהגוף.
אבי מעוז:
ואני רוצה לדבר על הפורשים, על ההפרשות, על הפֶרֶש הזה – מי ראוי שייקרא פרש ומי ראוי שייקרא האדם שעומד על העקרונות.
אבי מעוז:
אז ניקח את ימינה, שהיא הגוף שנדון פה היום.
אבי מעוז:
מה הם עקרונות ימינה, מה הם עקרונות הגוף שנקרא ימינה.
אבי מעוז:
ימינה פרסמה את עקרונותיה כשהיא פנתה לציבור בבקשה לקבל את אמונו על מנת שיוכלו להיות בקואליציה, להרכיב ממשלה, לעמוד בראשות הממשלה, לא פחות מעשרה מנדטים.
אבי מעוז:
..
אבי מעוז:
אני לא נכנס לזה כרגע.
אבי מעוז:
אבל היו לימינה עקרונות, היו לגוף הזה עקרונות.
אבי מעוז:
ואת העקרונות האלה הם פרסמו בריש גלי וכולם יודעים אותם.
אבי מעוז:
היחידי בתקופה הזאת שעמד בעקרונות האלה הוא חבר הכנסת עמיחי שיקלי.
אבי מעוז:
כל העקרונות שפרסמו ימינה – עם מי הם כן ילכו, את מי הם כן ימליכו, את מי הם לא ימליכו, מה הם כן יעשו, באיזה ממשלה הם יהיו – עמיחי שיקלי הוא התוצר של העקרונות האלה.
אבי מעוז:
היום גם עידית סילמן.
אבי מעוז:
הוא היה היחידי שעמד על העקרונות האלה.
אבי מעוז:
כל היתר, אלה שפעלו בניגוד לעקרונות האלה, הם הפרש.
אבי מעוז:
הם אלו שפרשו מימינה, הם ההפרשות שיצאו מהגוף הזה של ימינה, באנלוגיה לגוף האדם.
אבי מעוז:
ולכן אני חושב שמה שראינו היום, את הדברים האומללים, השר כהנא, שאתה נאלצת לקרוא מתוך הכתב, הדברים שכל כך לא מתאימים לכבודך – אלה דברים שמנותקים מהמציאות, וזה עוד במקרה שאני רוצה ללמד על זה סנגוריה.
אבי מעוז:
זה בדיוק העולם ההפוך שראינו פה.
אבי מעוז:
אני רק מסיים, אדוני.
אבי מעוז:
אדוני היושב-ראש, אני מבין שהדיון הזה צריך להתקיים וכולנו יודעים שההצבעה היא הצבעה קואליציונית, אבל אני חושב שצריך לקחת את הדיון הזה כדי לכבד את הכנסת.
אבי מעוז:
כרגע זה לא מכבד את הכנסת וזה לא מכבד את המעמד של הכנסת בעיני הציבור.
איתן גינזבורג:
תודה רבה, חבר הכנסת מעוז.
איתן גינזבורג:
חבר הכנסת טור פז, בבקשה.
משה טור פז:
הוזכרו כאן הרבה ציטוטים, אז אני גם אזכיר כמה.
משה טור פז:
"אני קורא מכאן לאנשים שמצביעים לליכוד ואומר להם, אתם רוצים מפלגה ימנית?
משה טור פז:
אתם רוצים מפלגה שהיא לא מפלגה קיצונית?
משה טור פז:
נגיד נעם ועוצמה יהודית, שמרכיבים את הציונות הדתית – עבורי זה פחות תופס.
משה טור פז:
אני מחפש חיבור לכל עם ישראל".
משה טור פז:
זה נאמר לעוזי ברוך בערוץ 7.
משה טור פז:
ועוד דוגמה אחת מתוך הרבה: - - -
שלמה קרעי:
מה באת להגיד פה?
איתן גינזבורג:
לא, חברי הכנסת, אני מבקש, אני הקפדתי על כבודם של כל הדוברים ואני אעמוד על זכותו של כל אחד אחר, גם אם דעתו לא נוחה לכם.
שלמה קרעי:
זה לא עניין של דעתו, זה - - -
משה טור פז:
"מיליציות חמושות בנגב עם עשרות ומאות רובים.
משה טור פז:
נתניהו למעלה מעשור ראש ממשלה.
משה טור פז:
הנגב לא נמצא בשליטת מדינת ישראל, משתולל שם - -
אופיר כץ:
ראית מה היה אתמול ברהט?
משה טור פז:
לא הפרעתי לך.
משה טור פז:
" - - משתולל שם כאוס מוחלט, וגם בגליל המצב לא מזהיר".
משה טור פז:
זה ב"מהצד השני עם גיא זהר", ויש עוד הרבה.
משה טור פז:
יריב לוין, שאלתי אותי, אז אני אענה לך.
משה טור פז:
נכון, שיקלי ואני כמעט מאותו הכפר.
משה טור פז:
אנשי חינוך, אפילו יצא לנו לשרת ביחד במילואים.
משה טור פז:
יש לי הערכה רבה אליו כראש מכינה.
משה טור פז:
אבל למה שבחרת לעשות, שיקלי – לזה קוראים לפרוש.
משה טור פז:
כן, קיבלתי ממך עוד מראש את רשימת 98 הסעיפים, ולצד שמחת הפגישה שלנו בכנסת, אני חייב לומר לך כגבר אל גבר, כחבר כנסת אל חבר כנסת: אנחנו פוליטיקאים.
משה טור פז:
וכשהצטרפנו לכאן, גם אתה וגם אני, הגענו לרשימה.
משה טור פז:
לא נבחרנו לבד.
משה טור פז:
במקרה גם לא נבחרנו בפריימריז, לא אתה ולא אני.
משה טור פז:
הגענו למקום הזה.
משה טור פז:
וראשי המפלגות שלנו אמרו כל מיני דברים.
משה טור פז:
למשל, ראש המפלגה שלך אמר שהוא לא ישב עם לפיד, זה נכון.
משה טור פז:
אבל הוא גם אמר שלא יהיו בחירות חמישיות, גם זה נכון.
משה טור פז:
ואתה אחר כך, כחלק מהנבחרת הזאת, החלטת שהחלטה אחת יותר חשובה לך מהחלטה אחרת, ופרשת.
עמיחי שיקלי:
רק אחת?
משה טור פז:
פרשת.
משה טור פז:
עכשיו, אני אומר לך את האמת, אני מעריך את הפרישה שלך, אבל בוא ותגיד את זה כמו בן אדם, תגיד "פרשתי".
משה טור פז:
אני אגיד לך עוד משהו.
משה טור פז:
היית בן אדם של חיבורים, זה היה חלק מהסיפור שלך, בדיוק כמו שזה הסיפור שלי.
משה טור פז:
אבל אתה הצטרפת למפלגת הקיצוניות הדתית, כמו שאתה קראת לה קודם.
משה טור פז:
והרי אידיאולוגיה נמדדת במעשים.
משה טור פז:
את הכרעת נגד חוקים אידיאולוגיים שאתה מאמין בהם, למשל חוק האזרחות, שהצבעת נגדו.
משה טור פז:
פינדרוס שאל פה קודם על חוקים מהזמן האחרון.
משה טור פז:
הצבעת נגד חוק שאני העליתי שאתה היית בעדו, דיברנו על זה.
משה טור פז:
אלא מה?
משה טור פז:
לחצו עליך מתוך האופוזיציה, אז הצבעת אתם.
יואב קיש:
בזכותו חוק האזרחות הוא כמו שהוא, אחרת זה היה חוק נוראי.
איתן גינזבורג:
חבר הכנסת קיש, חבר הכנסת קיש, אני קורא אותך לסדר פעם ראשונה.
משה טור פז:
לא שאלתי אותך בוועדה שעמדת בראשה - - -
אופיר כץ:
- - -
איתן גינזבורג:
לא, די, אני לא אתן לזה לקרות.
שלמה קרעי:
זה מה שנקרא "טענות - - -
משה טור פז:
לא הפרעתי גם לך, שלמה קרעי.
משה טור פז:
לפני הבחירות הרי לא הייתה לך בעיה עם רע"ם, אמרת: "מאוד התרשמתי מהקו המאוד מתון שהציג מנסור עבאס לכל אורך תקופת הבחירות וגם בזמן האלימות האיומה במבצע שומר החומות.
משה טור פז:
הוא איבד המון כוח פוליטי כיוון שסירב לשפוך שמן למדורה".
משה טור פז:
גם אמרת: "הייתי שמח לראות אותו כשר לשיתוף פעולה אזורי", בריאיון עם מורן אזולאי בכנסת.
משה טור פז:
אז תראה, החברים שלך מהליכוד באו לפה לצעוק, אבל בינינו, זה מצב מאוד נוח להם.
משה טור פז:
כי הרי עכשיו אתה לא מאיים עליהם, אתה לא תשוריין אצלם - - -
יואב קיש:
אוי, נו, באמת.
יואב קיש:
בוא תביא את ההצבעה למליאה.
יואב קיש:
תפסיק את הפרודיה פה בוועדת הכנסת, שבה אין לנו יכולת להשפיע, ותביא את זה למליאה.
איתן גינזבורג:
חבר הכנסת קיש, אני קורא אותך לסדר פעם שנייה.
רם שפע:
אתה טענת את זה גם בפעם הקודמת - - -
איתן גינזבורג:
חבר הכנסת שפע, לא להפריע.
משה טור פז:
- - - חזרת מדבריך בוועדת הכנסת, תעשה לי טובה.
יואב קיש:
תביא את זה למליאה.
משה טור פז:
יכולתם להיות חלק מהוועדה הזו, חברי הליכוד, אבל בחרתם להחרים אותה.
שלמה קרעי:
חותמת גומי.
יואב קיש:
6-9.
משה טור פז:
דרך אגב, אם הייתם פה, יכול להיות שסילמן הייתה עוזרת לכם באיזו הצבעה, אבל אולי פחדתם ששיקלי ייקח לכם מקום.
שלמה קרעי:
זה עדיין 7-8.
אופיר כץ:
גנבתם לנו מקומות בוועדות.
משה טור פז:
אופיר, גם לך לא הפרעתי.
איתן גינזבורג:
חבר הכנסת אופיר כץ, איש לא הפריע לך.
איתן גינזבורג:
איש לא הפריע לך.
משה אבוטבול:
חילקתם את זה בחזירות.
איתן גינזבורג:
חבר הכנסת אבוטבול.
משה אבוטבול:
מה, כולם דיברו ורק לי אתה - - -
איתן גינזבורג:
אני מעיר לכל אחד שמפריע, וגם לך.
איתן גינזבורג:
אתה זה שמפריע הכי הרבה מכולם.
משה טור פז:
ואני אסיים, עמיחי שיקלי, עם עוד ציטוט אחרון שלך למרות שיש לי עוד הרבה: אני בעד שערבים יהיו חלק מהממשלה.
משה טור פז:
אני מאוד מתנגד לקו שאומר שכל המפלגות הערביות הן אותו דבר.
משה טור פז:
ולכן בחרת ב-754 הצבעות להיות נגד הקואליציה, ואמרתי לך – אחת נגעה לי גם אישית, על הקול שלך, ממש לפני שיצאנו לפגרה נפלה לי הצבעה, שהייתה לעמיחי שיקלי חשובה מאוד פעם, עמיחי שיקלי של פעם, של חנתון, של תבור, כן, הוא היה מצביע בעדה.
משה טור פז:
אז אני מאוד מעריך אותך ואני חושב שנשארת בן אדם ערכי ונאמן לערכים שלך.
משה טור פז:
אני חושב, או שתתפטר או שתפרוש.
איתן גינזבורג:
חברת הכנסת סילמן, בבקשה.
עידית סילמן:
אני רוצה בפתח דבריי להשתתף בצערו של יושב-ראש הוועדה שלא נמצא איתנו כאן, חבר הכנסת ניר אורבך, שהוא גם חברי, ואימא שלו יעל זיכרונה לברכה הייתה חברה מאוד קרובה שלי ואני משתתפת בצערו במות אימו וחמותו, לכל משפחת אורבך מכאן.
עידית סילמן:
אז אני שמחה, מתן, שנכנסת חזרה, ושאת שירלי נמצאת כאן כי הדיון הזה בעיניי הוא הזדמנות, הזדמנות לדבר מולכם ואיתכם, מתן ושירלי, כי אתם יודעים את האמת וגם יש לנו הזדמנות להגיד פה מעל השולחן הזה, מעל הוועדה החשובה הזו, את האמת.
עידית סילמן:
בואו נתחיל מהדברים הפשוטים, מה שקראו רבותינו דרך ארץ שקדמה לתורה כי כבר אמרו לנו חכמינו וסיפרו לנו על העיר סדום שבה נענשו אנשים שדווקא עשו דברים טובים.
עידית סילמן:
שירלי ומתן, אתם באמת מוכנים לחיות בעולם פוליטי שכזה שבו ההגון עומד על דוכן הנאשמים.
עידית סילמן:
אני מכירה אתכם ואני מכירה אתכם טוב כי שעות ארוכות אנחנו ישבנו ביחד וקשה לי להאמין שאתם עושים מעשה כזה, שהוא לא רק לא מוסרי אלא גם לא חברי, ואנחנו מכירים את כל ההתכתבויות הפנימיות.
עידית סילמן:
לפני הבחירות ישבנו ביחד כל חברי רשימת ימינה, דנו, גם התווכחנו, ליבנו ותהינו מהם אותם ערכים ומהי הדרך שאותה נייצג בין כותלי הבית הזה.
עידית סילמן:
מאז עברנו הרבה מהמורות, גם עליות וגם מורדות, אבל על דבר אחד אי אפשר להתווכח – עמיחי, עמיחי שיקלי, נשאר נאמן לערכים שבהם בחרנו ללכת כולנו.
עידית סילמן:
וגם אם אתם מאמינים והאמנתם ועודכם מאמינים בכל ויתור, בכל מהלך פוליטי, בכל שינוי בעמדות שלנו, בכל שותפות קואליציונית, בדבר אחד אני בטוחה שאתם לא מאמינים, במה שאתם עושים כאן עכשיו.
עידית סילמן:
מתן, האם זה הערך של הרעות והחברות שעליו אתה חינכת את החיילים בטייסת שלך?
עידית סילמן:
שירלי, האם זה הערך של החברות שישבנו כאן שעות ארוכות בלילה ודנו על הרבה דברים, גם שקשורים לעמיחי לאורך הזמן?
עידית סילמן:
אתם יודעים כי אני הייתי איתכם שם והלכתי איתכם עם כל החששות.
עידית סילמן:
קיבלתי ביד את אחד התפקידים הכי חזקים ומשמעותיים במדינת ישראל, אבל לא יכולתי לעשות עוד שקר בנפשי ואני ויתרתי על הכול אבל אני גם קיבלתי הכול, כי אני היום יכולה לעמוד ולחזור ולהסתכל לעם בעיניים, לבוחרים שלנו שבחרו בנו, בשם שבו אנחנו נקראים ימינה, בעיניים.
עידית סילמן:
קיבלתי מחדש את התחושה שבה אני נאמנה לערכיי אבל בעיקר לבוחריי ולאלה שהאמינו בנו.
עידית סילמן:
הדיון הזה הוא חלק ממהלך נקמני וקטן, שנועד לשרת צרכים פוליטיים, בואו נודה על האמת, תוך התעלמות מוחלטת מאותם ערכים שאליהם אנחנו כולנו, כולל עמיחי שיקלי, כימינה מחויבים.
עידית סילמן:
ימים יגידו.
עידית סילמן:
אנחנו בימינה, אנחנו ממש לא פורשים ולא הפורשים.
עידית סילמן:
אנחנו הולכים עם ההבטחות, האמירה והמצע והערכים, ועדיף מאוחר מאשר אף פעם.
איתן גינזבורג:
(מחיאות כפיים).
איתן גינזבורג:
אני מבקש מכם, חברי הכנסת, גם הציבור בקהל.
איתן גינזבורג:
באמת, יש גבול.
מתן כהנא:
פשוט לא יאומן.
מתן כהנא:
עידית, אני משתתף בצערך על זה שנשברת אחרי שלחצו עלייך - - -
יואב קיש:
כמה שקרים אתה יכול לעמוד ולהגיד?
עידית סילמן:
מתן, תפסיק להקטין.
עידית סילמן:
ההקטנות האלה אולי מתאימות ב - - - שלך, הן לא מתאימות בשולחן הזה.
שלמה קרעי:
איך אין לך בושה?
שלמה קרעי:
תאמין לי, איך אתה לא מתבייש.
יואב קיש:
בושה, בושה.
יואב קיש:
אין לך אפילו זכות להיות פה בדיון הזה.
יואב קיש:
אתה אפילו לא צריך להיות בדיון הזה.
עידית סילמן:
אני ניהלתי את הקואליציה הזו עשרה חודשים, והכול בסדר.
עידית סילמן:
אין צורך להקטין.
עידית סילמן:
אתה לא היית כאן כשניהלתי את הקואליציה עשרה חודשים ביד רמה.
עידית סילמן:
הכול בסדר, אנחנו לא נשברים, אנחנו באים ממקומות של חוזק ושל אנשים.
איתן גינזבורג:
חברת הכנסת סילמן, תודה רבה.
איתן גינזבורג:
חבר הכנסת אבוטבול, בבקשה.
שלמה קרעי:
איך הפכת להיות כזה קהה חושים, מתן, איך?
שלמה קרעי:
חסר רגש.
עידית סילמן:
אל תקטין.
עידית סילמן:
לא צריך להקטין.
שלמה קרעי:
איך אין לך בושה, אתה משמיץ את האידיאולוגים היחידים שנשארו בימינה.
איתן גינזבורג:
תודה, קרעי.
קריאה:
מרגיש בארץ נהדרת.
שלמה קרעי:
השר.
שלמה קרעי:
אני מדבר לשר.
יואב קיש:
השר שלא צריך להיות כאן כי אפילו הוא לא חבר סיעה.
איתן גינזבורג:
חבר הכנסת קיש, תודה.
איתן גינזבורג:
בבקשה, אבוטבול.
משה אבוטבול:
כבוד היושב-ראש, אני רוצה באמת לומר, כולנו נמצאים פה - - -
אופיר כץ:
אני אקריא ציטוט מה כהנא אמר על ליברמן?
אופיר כץ:
שכחתם את זה כבר, אה?
בועז טופורובסקי:
- - - כל מה שאמרתם על עידית.
עידית סילמן:
אנחנו לא פרשנו, אנחנו בימינה.
עידית סילמן:
לא להתבלבל.
איתן גינזבורג:
חברת הכנסת סילמן, את סיימת את דברייך.
איתן גינזבורג:
נכון?
איתן גינזבורג:
חבר הכנסת טופורובסקי, תודה רבה.
עידית סילמן:
אנחנו לא מסתכלים על מה אחרים אמרו ולא על מה שעכשיו אומרים.
איתן גינזבורג:
חברת הכנסת סילמן, תודה רבה, סיימת את דברייך.
יואב קיש:
אני מציע לטופורובסקי שיקרא לנו לדיון ויבוא להצביע לבד.
איתן גינזבורג:
משה אבוטבול.
אורית סטרוק:
- - - נפתלי - - -
איתן גינזבורג:
חברת הכנסת סטרוק, אני קורא אותך לסדר פעם ראשונה.
משה אבוטבול:
כבוד היושב-ראש, היום זה יום של בושה לכל מערכת החינוך שלנו במדינת ישראל, שצריכה לראות דבר כזה מוזר, מחזה מזעזע לראות איך בעצם הפוליטיקאים או עסקני הציבור שלנו יורדים לשפל כזה נמוך.
משה אבוטבול:
כל פעם מראים בסקרים מה מצב ומדד הפוליטיקה הישראלית ומה האמון בה.
משה אבוטבול:
תמיד אנחנו רואים שזה נמצא בשפל.
משה אבוטבול:
אני מציע לא להביט בסקר הבא כי שם אנחנו נמצאים בתחתית, אפילו יותר מימינה שלא עוברת את אחוז החסימה.
משה אבוטבול:
רואים בדיוק שבעצם הרמאות משתלמת, ראש ממשלה שכל דקה מוציא מהארכיב, מהארכיון, סרטון אחר שלו של שקרים שהוא אמר לפני והבטיח דברים לפני, הוא בעצם בא ותובע את זה שאדם שהלך לפי הדרך, הלך בצורה שקולה, הוא אותו אחד שבעצם נענש פה או צריך לעבור לוועדה ולהגיע למצב כזה שיופרש.
משה אבוטבול:
אני חושב שפה כל החברים נגועים, אחד אחד הם נגועים בנושא הזה והתחושה שלהם, רואים את זה גם כן בדיבור שלהם, הדיבור שלהם הוא דיבור שכולו מורגש במבוכה, הם מבינים, קשה להם להסתכל לשיקלי בעיניים.
משה אבוטבול:
אתם יודעים למה?
משה אבוטבול:
חז"ל אומרים שעדים זוממים, גם על אלה ששכרו אותם הם זולים, גם עליהם הם זולים.
משה אבוטבול:
אתם אותם אלה שעכשיו נשכרתם על ידי אותה קואליציה לבוא כי חברים אחרים שלכם לא רצו בכלל לבוא להצביע, הם הבינו שיש פה פרדוכס, יש פה מצעד של איוולת שבעצם כל עם ישראל רואה אותו וכולם המומים מהדברים האלה.
משה אבוטבול:
אני רוצה להגיד לכם שפה פורסם, וחברי שיקלי בא ודיבר על אותו פוסט שהייתה התכתבות בין יותם לבין ראש הממשלה, אני סך הכול רוצה לקרוא מה שיותם כתב לאחר מכן, דברים כדורבנות: האמת, לא תכננתי להוציא את אותה התכתבות שלי החוצה, ככה הוא אומר, עם בנט.
משה אבוטבול:
לא מוציא בדרך כלל התכתבויות פרטיות, אבל אז הבנתי שזה לא התכתבות פרטית, זו הדרך בה האיש הזה שיקר לאלפי אנשים.
משה אבוטבול:
תשימו לב מה הוא אומר, זו הדרך שבה האיש שיקר לאלפי אנשים.
משה אבוטבול:
אגב, שנייה אחרי ההתכתבות הוא התקשר אליי.
משה אבוטבול:
כדי להגיד לי בקולו את המשפט: אתה יודע מה ההבדל ביני לבין שרון.
משה אבוטבול:
לי יש אלוקים.
משה אבוטבול:
תתבייש לך.
משה אבוטבול:
אני חושב שההתכתבות הזאת מסבירה יותר מכול מה קורה כאן בתוך המפלגה, שזכתה אפילו לכינוי מאחד מהאנשים שלה, מפלגה של מטומטמים או מפגרים או כל דבר אחר שהוא בא וקרא להם, כנראה הוא יודע בדיוק מה קורה שם.
משה אבוטבול:
אבל פה אנחנו רואים סמל ודוגמה של אדם שלא חוצה בשביל מיצובישי או לקבל תפקיד אלא בגלל דרך אידיאולוגית שנפסלה.
משה אבוטבול:
ואני שואל אותך, איתן, אני שואל אותך, אבל תסתכל לי בעיניים, שאלה אמיתית, היושב-ראש.
משה אבוטבול:
תאר לעצמך עכשיו, חס וחלילה חס ושלום, חבר במפלגה חרדית יחליט שהוא מגלח את הזקן, את הפאות, מוריד את הכיפה, והוא בא ואומר, אני עכשיו רוצה לפרוש כי זה לא הדרך שלי.
משה אבוטבול:
אני שואל אותך שאלה: האם אתה היית בא ומצביע או היית מבין את זה שבאים ורוצים להפריש אותו?
משה אבוטבול:
זה בדיוק פה המקרה.
משה אבוטבול:
הוא בעצם הולך עם הדרך שלו, הוא לא עושה הפוך מהדרך.
משה אבוטבול:
הם בעצם ביזו את אותו מצע שלהם והפכו אותו לצחוק שכל הציבור רואה את זה.
איתן גינזבורג:
משפט אחרון.
משה אבוטבול:
משפט אחרון, משפט שמאוד כואב להגיד אותו, אבל שימו לב.
משה אבוטבול:
אם היום היו מחברים את ראש הממשלה מר בנט למכונת האמת, מכונת האמת הייתה מתפוצצת מרוב השקרים שלו.
משה אבוטבול:
מדבר בנט תרחק.